Ulla Kjær

Ulla Benedicte Kjær (født 16. februar 1958 på Frederiksberg) er en dansk kunsthistoriker, museumsinspektør og forfatter. Hun har bl.a. udgivet bøger og artikler om kunst, kultur og arkitektur i 1700-tallet.

Hun er gift med historiker Poul Grinder-Hansen.

Karriere 
Ulla Kjær er dr.phil. i kunsthistorie fra Københavns Universitet 2010 og magister i kunsthistorie fra Københavns Universitet 1988. Hun har siden 1999 været ansat som museumsinspektør ved Nationalmuseet og fra 2004 været seniorforsker samme sted. Arbejdsfunktioner: det kirkeantikvariske arbejde, ansvar for museets antikvarisk-topografiske arkiv samt biblioteket.
Inden sin ansættelse ved Nationalmuseet var Ulla Kjær redaktør ved Danmarks Kirker. Kjær blev optaget i Kraks blå bog i 2009.

I 2013 var hendes bog Roskilde Domkirke nomineret til Årets historiske bog, der uddeles af Dansk Historisk Fællesråd. I 2014 medvirkede hun i Danmarks Radios program 1000 års kunsthistorie med Peter Kær som vært. Sammen så de på Kronborgtapeterne, Frederik 3. på dødslejet og rytterstatuen af Frederik 5. Programmet blev sendt første gang på DR K d. 25. november.

I 2017 skrev hun, i andledning af regentparrets guldbryllup d. 10 Juni, bogen Fransk elegance og dansk snilde, som omhandler forholdet mellem den danske kongemagt og fransk kultur og kunst.

Privatliv 
Ulla Kjær er datter af arkitekt Uffe Kjær og cand.ling.merc. Lise Lock (født Bro-Jørgensen) og student fra Rungsted Statsskole 1976.

Hun har siden 7. januar 1989 været gift med Poul Grinder-Hansen. De betegnes som et af dansk videnskabs supercouples og sammen har de tre børn.

Æresbevisninger 
 Chevalier de l’Ordre des Arts et des Lettres(fr), 2010
 Modtager af Eilschou Holms Legat, 2010
 Modtager af Europa Nostra prisen 2019

Tillidshverv 
 Bestyrelsesmedlem: Dansk Kunsthistorikerforening
 Bestyrelsesmedlem: Foreningen til Gamle Bygningers Bevaring
 Bestyrelsesformand: Museumsmandsforeningen
 Medlem af Selskabet for dansk Kulturhistorie
 Medlem af Kirkefondets Kirkebyggeudvalg
 Medlem af repræsentantskabet for Selskabet for Kirkelig Kunst
 Indenlandsk medlem af Det kongelige danske Selskab for Fædrelandets Historie
 Medlem af advisory board for Bebyggelseshistorisk tidskrift, Göteborg, 2012-
 Fast fagfællebedømmer på tidsskriftet Architectura, 2012-
 Medlem af den danske videnskabelige komité vedr. Thotts Palæ, 2011
 Samlingsrevisor på Det Nationalhistoriske Museum på Frederiksborg Slot, 2009-
 Forstander for Det kongelige danske Selskab for Fædrelandets Historie, 2015-
 Fagkonsulent for arkitektur hos Trap Danmark, 2015-

Publikationer 
 Kirkerne i Danmark 1. Den katolske tid og 2. Den protestantiske tid, Boghand­lerforlaget 1988 og 1989 (sm.m. Poul Grinder-Hansen.
 Immanuelskirken, Københavns Valgmenighed og Skovgaard Museets Forlag 1993 (tekst og lay-out sm.m. Poul Grinder-Hansen, 99 s.)
 Allgemeines Künstlerlexikon, (Saur Verlag) flere artikler, 1994
 Fynske herregårde - set af Niels Ringe, Foreningen til gamle Bygnin­gers Bevaring 1999 (sm.m. Hanne Christensen og Peter Kristiansen, 120 s.)
 Middelalderens Danmark, 1999 (Medforfatter og -redaktør sm.m. Per Ingesman, Per Kr. Madsen og Jens Vellev)
 Weilbachs Kunstnerleksikon IV. Dansk Kunstnerleksikon, red. Sys Hartmann m.fl., 1994-2000, 38 artikler
 Danish Murals - a world to be discovered, udg. af Kirkeministeriet til Europarådets kampagne Europe - a common Heritage, 2000 (sm.m. Eva Skibsted Mogensen, 88 s.)
 Den store danske Encyklopædi, red. Jørn Lund m.fl., 1994-2001, 400 artikler
 Redaktion og lay-out af Storbyens virkeliggjorte længsler. Kirkerne i København og på Frederiksberg 1860-1940, 2001 (sm.m. Anne-Mette Gravgaard og Hanne Christensen)
 Herregården – 500 års drøm og virkelighed. Katalog til Nationalmuseets særudstilling 2004-05; 2004, redaktion. Tekster sm.m. Mikkel Venborg Pedersen
 Noter til Harald Langberg: Rejsen til Rom. Fra rejsedagbøgerne 1938-39, redaktion af sm. (sm.m. Erik Wassard), 2006
 Skæve vinkler. Festskrift til Kjeld de Fine Licht i anledning af 75 års-dagen, 2006 (sm.m. Jørgen Hegner Christiansen og Marie-Louise Jørgensen)
 Det Thottske Palæ/Le Palais Thott, Ambassade de Frankrig au Danemark 2006 (sm.m. Florence Talbot, 84 s.)
 Nicolas-Henri Jardin – en ideologisk nyklassicist, Nationalmuseet 2010 (1421 s.) doktordisputats. 
 Nationalmuseet. Prinsens Palæ. Vejledning, Nationalmuseet 2011 (83 s.)
 Roskilde Domkirke. Kunst og historie, Gyldendal 2013 (368 s.)
 “Kongens nordsjællandske lystslot”, i: Ulla Kjær, Bente Scavenius og Christine Waage Rasmussen: “Fredensborg Slot og slotshave”, Gads Forlag, 2013, s. 8-199

Noter 

Personer i Kraks Blå Bog
Kunsthistorikere fra Danmark
Faglitterære forfattere fra Danmark
Biografiforfattere fra Danmark
Personer fra Frederiksberg
Ansatte ved Nationalmuseet
Danskere i 1900-tallet
Danskere i 2000-tallet